**Internkontroll for**

**Eidsvoll**

**Dykkeklubb**



|  |  |
| --- | --- |
| Ver: | 2.0 |
| Revidert: | 15.05.2022 |
| Av: | Lien, Wennevold, Borander, Jeppesen |

[1 Mål for klubbens sikkerhetsaktiviteter 2](#_Toc103498272)

[2 Organisering, myndighet og ansvar i klubben (HMS) 2](#_Toc103498273)

[2.1 Verv i klubben omfattet av IK-systemet 2](#_Toc103498274)

[2.2 Instruks for leder i Eidsvoll dykkeklubb 3](#_Toc103498275)

[2.3 Instruks for sikkerhetsleder 3](#_Toc103498276)

[2.4 Lover og forskrifter 4](#_Toc103498277)

[3 Vurdering av risiko og forslag til tiltak 5](#_Toc103498278)

[3.1 Vurdering av faremomenter 5](#_Toc103498279)

[3.2 Tiltak for å redusere risikoen 6](#_Toc103498280)

[3.3 Behandling av avvik 10](#_Toc103498281)

[4 Norm handlingsplan 11](#_Toc103498282)

[4.1 Norm alarmplan 12](#_Toc103498283)

[4.2 Akuttbehandling 12](#_Toc103498284)

[SYMPTOMER PÅ TRYKKFALLSYKE 12](#_Toc103498285)

[**BEHANDLING AV FORLUKYKKET DYKKER** 13](#_Toc103498286)

[**4.3** **REDNINGSPLAN** 14](#_Toc103498287)

[4.4 Videre håndtering av ulykke på ulykkesstedet 14](#_Toc103498288)

[4.5 Etter ulykken 15](#_Toc103498289)

[4.6 Råd for håndtering av ulykker uten alvorlige skader, nesten ulykker og uønskede hendelser 15](#_Toc103498290)

[4.7 Krisekommunikasjon 16](#_Toc103498291)

[5 Utstyr 17](#_Toc103498293)

[5.1 Båter 17](#_Toc103498294)

[5.2 Kompressor 17](#_Toc103498295)

[6 Prosedyrer ved prøvedykking 18](#_Toc103498296)

[7 Svømmehallansvarlig 19](#_Toc103498297)

#  Mål for klubbens sikkerhetsaktiviteter

All dykking i regi av Eidsvoll Dykkeklubb er organisert dykking, og skal følge klubbens egne sikkerhetsregler som er i henhold til NDFs sikkerhetsnorm.

Klubben skal også fremme det sosiale samholdet mellom medlemmene, og bidra til å gjøre dykkingen til en aktivitet for mennesker i alle aldre.

# Organisering, myndighet og ansvar i klubben (HMS)

## Verv i klubben omfattet av IK-systemet

**Styret**

|  |  |  |
| --- | --- | --- |
| Verv: | Ansvar og oppgaver angående helse, miljø og sikkerhet. | Funksjonstid |
| Leder | Overordnet ansvar for alle helse, miljø og sikkerhetsspørsmål (HMS).Ansvarlig for at resten av styret følger opp sine HMS oppgaver. Være en motivator for klubben. Ansvarlig for å avholde styremøtet. **Fungerer som pressetalsmann.** | Velges for 1 år |
| Nestleder | Bistå leder med å delegere oppgaver, og overtar lederrollen ved leders fravær. Ansvar for å håndtere ordningen med politiattest.Rapporterer til Leder. | Velges for 2 år |
| Sekretær | Være referent ved styremøter og årsmøtet. Utføre diverse oppgaver gitt av leder. Motta klubbens post. Vararepresentant for ordningen med politiattest. Ansvarlig for vaktliste for bassengansvarlige i svømmehallen. Ivaretar digital arkivering av klubbens dokumenter. | Velges for 2 år |
| Kasserer | Ansvarlig for å holde orden på klubbens økonomi, samt føre kvartalsvis regnskap. Ansvarlig for inn og utmelding av medlemmer og for å sende ut klubbens kontingent hvert år. Ajourholde klubbens medlemsliste. | Velges for 2 år |
| Styremedlem Materiell­forvalter | Har ansvaret for å påse at klubbens utstyr er i forskriftsmessig og forsvarlig stand, og skal rapportere avvik fra dette til klubbens styre. Ansvarlig for å delegere oppgaver og sette i gang dugnader på klubbens utstyr. Holder årlig oversikt over klubbens materialliste og presenterer denne til årsmøtet. Rapporterer til Leder | Velges for 2 år |
| Styremedlem Tur- og arr. | Være tur- og arrangementskomité sin representant i styret. Lage terminliste til årsmøtet, med forventning om langturer på vår og høst er planlagt. Ansvarlig for kunngjøring av arrangementer på klubbens facebookside. Påser at SMS med påminnelse og detaljer om arrangement sendes til Leder. Ansvarlig for å sette opp dykkerleder for klubbens egne dykkeaktiviteter. | Velges for 2 år |
| Styremedlem Ungdomsgruppe | Har oversikt over barn- og ungdomsaktiviteter. Har løpende kontakt med foreldregruppen. Har ansvar for innhenting av samtykke fra foresatte for bilder og dykkeaktivitet.  | Velges for 2 år |

**KONTAKTPERSONER**

|  |  |  |
| --- | --- | --- |
| Verv: | Ansvar og oppgaver angående helse, miljø og sikkerhet. | Funksjonstid |
| Sikkerhetsleder | Mottar alle rapporter om feil, avvik, ulykker og episoder. Oppgraderer sikkerhetsutstyr, inkludert dykkelederkoffert. Påser og dokumenterer at O2-terapiutstyr er sertifisert og i henhold til enhver tid gjeldene lover.Har et spesielt fokus for å opprettholde sikkerheten, og foreslår tiltak til styret.Oppdaterer IK-systemet minst før hvert årsmøte, og starter dette arbeidet i november innestående år. Arrangerer årlig gjennomføring av livredningskurs. *Delegeres til dykkeleder:**Ansvarlig for å kontrollere at deltagerne er kvalifisert til å dykke på de aktuelle dykkemålene.**Skal kunngjøre klubbens sikkerhetsregler for dykkerne.**Fører felles logg som arkiveres i klubbens loggbok.**Ansvarlig for å rapportere ulykker og nestenulykker til sikkerhetsleder.* | Velges for 1 år |
| Utdanning  | Ansvarlig for å arrangere kurs.Skal kontrollere kvalifikasjoner til kandidater, instruktører og hjelpe­instruktører.Skal kontrollere kursstedene og planlegge nødprosedyrer for kursene. | Velges for 1 år |
| Fridykking | Være kontaktperson for fridykkeraktiviteter i klubben for medlemmer, andre klubber og NDF. | Velges for 1 år |
| Trening/ konkurranse | Bistå styret med klubbens deltagelse i konkurranser og trening. | Velges for 1 år |

## Instruks for leder i Eidsvoll dykkeklubb

Lederen har det overordnede ansvar for klubbens IK-system, og at bestemmelsene i "Forskrift om systematisk helse-, miljø- og sikkerhetsarbeid (internkontroll) blir fulgt.

Lederen er klubbens ansikt utad mot andre klubber og foreninger, og skal være bindeleddet mot Norges Dykkeforbund og andre foreninger.

## Instruks for sikkerhetsleder

Sikkerhetsleder har ansvaret for klubbens sikkerhetsregler, arkivering av felleslogger og har det daglige ansvaret for klubbens IK-system. Sikkerhetsleder skal til enhver tid vurdere om IK-systemet er godt nok, holder det oppdatert og gjør det kjent blant klubbens medlemmer.

**Aktuelle forskrifter mm*.***

I tillegg til denne instruksen må sikkerhetsleder gjøre seg kjent med gjeldende lover og forskrifter.

**IK-dokumentet**

IK-dokumentet beskriver klubbens IK-system og inneholder alle instrukser, sjekklister, lover, forskrifter mm. som er knyttet til IK-systemet. Sikkerhetsleder er ansvarlig for IK-dokumentet.

**Årlig gjennomgang av internkontrollsystemet*.***

Før hvert årsmøte skal klubbens internkontrollsystem vurderes. Alle instrukser, sjekklister, kontrollskjema o.l. som er knyttet til IK-systemet skal gjennomgås.

**Følgende forhold skal vurderes særskilt:**

1. Er det avdekket feil / mangler ved IK-systemet?
2. Er aktiviteten i klubben forandret på en slik måte at IK-systemet må tilpasses den nye aktiviteten?
3. Er det kommet nyere lover / forskrifter som må innarbeides i IK-systemet?

Sikkerhetsleder skal koordinere gjennomgangen. Hvis det er behov for å gjøre forandringer av IK-systemet skal sikkerhetsleder lage forslag og fremme det for styret.

**Gjennomgang av IK-systemet etter farlige situasjoner**

Dersom aktiviteten i klubben har ført til farlige situasjoner, ulykker eller episoder, skal sikkerhetsleder undersøke saken og lage en rapport. Rapporten skal spesielt vurdere om hendelsen skyldes mangler ved klubbens IK-system.

Hvis det blir oppdaget mangler skal sikkerhetsleder lage et forslag til hvordan manglene skal rettes.

**Oppdatering av IK-dokumentet**

Rapporten og forslag til forbedringer legges fram for styret. Når årsmøtet har vedtatt å gjøre forandringer i IK-systemet er sikkerhetsleder ansvarlig for at IK-dokumentet oppdateres. Dersom det skal gjøres vesentlige endringer ved IK-dokumentet, skal det innkalles til ekstraordinært årsmøte for godkjenning.

**Rapportering av ulykker og episoder**

Sikkerhetsleder er ansvarlig for at alle ulykker og episoder blir rapportert til Norges Dykkeforbund. Det skal brukes episodeskjema fra NDF.

**Redningsøvelse og trening**

Sikkerhetsleder bør oppfordre alle medlemmene til å trene på sikkerhetsrutiner og kurse seg i redning.

**Fellesaktiviteter som organisering av trening på redning, sikkerhetsrutiner og generelle dykkeferdigheter organiseres av sikkerhetsleder**

## ****Lover og forskrifter****

### **Eidsvoll dykkeklubbs sikkerhetsregler**

Sett inn lenke til sikkerhetsregler.

### **Lov for Eidsvoll dykkeklubb**

Stiftet 17.11.1966 vedtatt av årsmøtet 29.03.2016, godkjent av OADK 08.03.2016.

HENVIS TIL EDKS LOVDOKUMENT. Ny endring januar 2022, kontakt Jørn Skjærviken i idrettskretsen.

Jorn.skjarvik@idrettsforbundet.no

### **Andre aktuelle lover og forskrifter (SJEKK LOVDATA)**

1. Lov om kontroll med produkter og forbrukertjenester (Produktkontrolloven)
2. Forskrift om systematisk helse-, miljø- og sikkerhetsarbeid i virksomheter (Internkontroll-forskriften)
3. Forskrift om tryggleiken ved sportsdykking
4. Forskrift om konstruksjon, utforming og produksjon av personlig verneutstyr (PVU)
5. Forskrift om flyteutstyr om bord på fritidsfartøy
6. Trykkluftflasker til dykking og åndedrettsvern, Forskrift til arbeidsmiljøloven, Best nr. 441
7. Forskrifter om strafferegistrering § 12 pkt. 4 p).

# Vurdering av risiko og forslag til tiltak

## Vurdering av faremomenter

Ved å gjennomgå aktiviteten i klubben, og opplysninger om de mange dødsulykkene innen dykking, har vi kommet fram til at vi bør ta spesielt hensyn til følgende faremomenter:

1. Dykkere som mangler utdanning eller ikke er utdannet iht. forskriftene
2. Dårlig samhold under dykket
3. Dårlig overflateberedskap
4. Gjentatt dykk
5. Belastende dykk
6. Multileveldykking/dykking med computer
7. Dykking med barn og unge
8. Dykking fra båt og føring av båt
9. Dykking med oksygen beriket pustegass Nitrox (p.t. ikke EDK sitt ansvar)
10. Teknisk dykking (p.t. ikke EDK sitt ansvar)
11. Dykking med rebreather (p.t. ikke EDK sitt ansvar)
12. Fridykking
13. Undervannsjakt med harpun
14. Forurensninger og feil i luftfylleanlegg
15. Forurensninger og feil i blandede pustegasser (p.t. ikke EDK sitt ansvar)

## Tiltak for å redusere risikoen

For å redusere risikoen for ulykker vil klubben sette i verk tiltak. Tiltakene er gjennomgått i tabellen under. Tiltakene skal gjennomføres på alle aktiviteter som klubben organiserer, dvs. alle terminfestede turer/dykk, og alle dykk som blir annonsert på klubbens digitale medier. Det skal være utpekt en ansvarlig dykkerleder ved alle klubbdykk. Dykkeleder er ansvarlig for gjennomføringen av tiltak for å redusere risiko. Dykkeleder skal være kompetent og skikket for oppgaven – for EDK vil dette si den av dykkerne som anses å mest erfaring. EDK skal ha som et overordnet mål å avholde jevnlige dykkelederkurs.

|  |  |  |
| --- | --- | --- |
| FARE | TILTAK | ANSVAR/INNSTRUKS |
| Dykkere som mangler utdanning | Alle som dykker med klubben skal ha dykkesertifikat fra et anerkjent sertifikatsystem. Kontrolleres ved innmelding, eller før dykking. | SikkerhetslederDykkeleder |
| Dårlig samhold under dykket  | På dykk klubben arrangerer skal alle dykkere bruke mellomline. Fridykkere skal benytte sikkerhetsbøye. | DykkerDykkeleder |
| Dårlig overflate-beredskap | Ved dykking i grupper over 3 dykkere, skal det alltid være oppnevnt ansvarlig dykkeleder. Dykkeleder er suveren i sine avgjørelserDet skal alltid føres felleslogg. Dykkeleder bør melde fra om dykking til Kystradioen (VHF kanal 16, eller tlf. 120). Sted, posisjon, antall dykkere, planlagt dykketid meldes. Det anbefales at det er minst én person på overflaten for å ivareta varsling og redning ved ulykke. Ved dykking fra land bør det være redningssvømmer med line.Ved alle dykk skal følgende utstyr være tilstede:1. Alarmplan og handlingsplan
2. O2-terapi utstyr
3. Sambandsutstyr/mobiltelefon
4. Dykkeflagg
5. Førstehjelpsutstyr

Skjema for rapportering av episoder/uhell | SikkerhetslederDykkeleder |
| Dykking til store dyp | Den maksimale dykkedybde til den enkelte skal tilpasses **kompetanse** og erfaringsnivå.Alle dykk bør til enhver tid kunne avsluttes som et direkteoppstigningsdykk.Dersom det foreligger risikoøkende forhold ved gjennomføring av dykk opp mot maksimalgrense av bunntid, bør bunntiden kortes ned.I spesielle tilfeller med særlig belastende dykk og risikoen for trykkfallsyke er større enn normalt, og ved mistanke om dykkerelatert skade, anbefales 20 min oksygenpusting på land umiddelbart etter dykket som forebyggende tiltak | SikkerhetslederDykkeleder |
| Multi-level-dykking og dykking uten computer | Dykket bør gjennomføres med suksessivt grunnere dybder.Dykket bør til enhver tid kunne avsluttes som et direkteoppstigningsdykk.Etappedybder skal adskilles med minst 6m på dykkedybder lik eller grunnere enn 30m og minst 9m på dybder som overstiger 30m.N2-gruppe før og etter avsluttet dykk tillates ikke å overstige «N».Dykket skal avsluttes med et 3 min sikkerhetsstopp mellom 3 og 6 m.(Risberg, 2017) | DykkerDykkeleder |
| Apparatdykking med barn og ungdom i alderen 10-15 år | For tiden ikke aktuelt |  |
| Dykking fra båt | Båtfører bør alltid befinne seg om bord i båten under dykking.Alle båtførere skal være fylt 16 år og sertifisert iht. gjeldende lover og regler.For alle båtførere født etter 1987 kreves det båtførerbevis.Båtfører bør ha god kjennskap til navigasjon og sjømerking ved føring av båten i åpent farvann.Alle båtførere bør ha vært gjennom utsjekk med materialforvalter eller kompetent person i eller utenfor klubben.Alle om bord i båten skal benytte godkjent flyteplagg, eller dykkerdrakt med positiv oppdrift.Tørrdrakter skal holdes lukket under båtkjøring.Positiv oppdrift skal være sikret før ihopp. | DykkelederBåtfører |
| Dykking i strømmende vann | Det skal være båt tilgjengelig ved dykk i strømmende vann. Det bør benyttes SMB (dekobøye).  | DykkelederDykker |
| Dykk i mørket | Det bør benyttes aktiv lyskilde/strobe ved dykking i mørket. Det bør benyttes minst én primærlyskilde, samt en reservelyskilde.  | DykkelederDykker |
| Dykk med oksygenberiket pustegass inntil 40% oksygen og kun med èn pustegass gjennom hele dykket | **EDK legger ikke tilrette for dykking med oksygenberiket pustegass**. Dersom dykker allikevel vil benytte dette, skal dykkeleder informeres. Nitroxdykking skal kun gjennomføres av dykker som har gjennomgått og bestått nitroxdykkerkurs hos anerkjent organisasjon (ANDI, PADI, CMAS, IANTD,GUE, NAUI eller TDI)Det anbefales bruk av standardiserte gassblandinger, 32, 36 eller 40 % oksygenAlle dykkere anbefales å utstyre seg med to instrumenter som angir dybde.Alle tabeller som anbefales for vanlig dykking kan brukes etter ekvivalent luftdybde- prinsippet (ELD).Alle dykk skal planlegges etter pO2 maks 1,4 barpO2 maks 1,6 bar skal kun benyttes i nødstilfeller, og med så kort eksponering som mulig.CNS % må ikke overskride 80%UPTD må ikke overskride 300 enheter pr dag.Dykket bør til enhver tid kunne avsluttes som et direkteoppstigningsdykk.Det skal gjennomføres sikkerhetsstopp ved nitroxdykking.Den enkelte dykker skal overholde dybdebegrensninger i henhold til egen sertifisering. Ved dykking i par og i team skal dybde begrenses til gruppens laveste sertifisertes dybdebegrensing. | DykkelederDykker |
| Dykking med bruk av heliumblandet pustegass og med flere ulike gasser under forskjellige faser av dykket.Dykking med planlagt dekompresjon lengre enn 15. minDykking med akselerert dekompresjon med 50% og 100% oksygen | **EDK legger ikke tilrette for dykking med heliumblandet pustegass**. Teknisk dykking skal kun gjennomføres av dykkere som har gjennomgått og bestått Teknisk dykkerkurs hos ankerkjent organisasjon (ANDI, PADI, CMAS, IANTD, GUE, NAUI eller TDI)Ved gjennomføring av tekniske dykk vil prosedyrene kunne variere fra ulike utdanningsorganisasjoner. Alle tekniske dykkere er godt utdannet og trent i å selv vurdere risiko og sikkerhet ved egne dykk. Godt samarbeid, med tydelig kommunikasjon og klare avtaler med dykkerleder er derfor viktig. Ekvivalent nitrogendybde bør ikke overskride 30mDet skal ikke dykkes med andre gasser, flere gassbytter eller dypere dykk enn det man er utdannet til.Det skal brukes to instrumenter som angir dybde.Alle dykk skal planlegges med 1/3 gassreserve.Det skal benyttes oransje decobøye ved gjennomføring av dekompresjon.Andre typer bøyer, eller andre bøye farger avtales i teamet, og med dykkeleder. | DykkelederDykker |
| Dykking uten medbrakt pustegass (fridykking) | Avansert fridykking/apnea skal kun gjennomføres av fridykkere som har gjennomgått og bestått kurs i forbindelse med dykking som utføres. Dykk helst sammen med andre. Tilpass dykkingen etter hvem du er sammen med.Dykk alltid med bøye (m/flagg) og kniv.Kjenn dine begrensninger og gå gradvis frem. Sett dine egne grenser der du føler deg trygg. Avtal på forhånd hvor du har tenkt deg og hvor lenge du blir borte. Dersom du blir redd, dropp blybeltet!Unngå hyperventilering, og ikke ta mer enn 3 dype innpust før du dykker.Avslutt dykket dersom du blir nedkjølt.Dykk aldri etter et apparatdykk, pga. faren for nitrogenovermetning. Disse ulike dykkemetodene må aldri kombineres.Husk å utligne ører og maske når du går nedover. Fyll øregangene med sjøvann før du dykker. Dette gjør at påkjenningen på det indre øret blir mindreIkke dykk med for mye bly. Trim blybeltet så du flyter ned til ca. 5m. (Når du puster ut i overflaten, skal du ha vann til hakepartiet)Vær ekstra forsiktig når det er dårlig sikt i sjøen eller ved nattdykk. Det kan være garn i sjøen!Ta ut snorkelen under selve dykket. Ved oppstigning opp til 3m, skal det være mulig for redningsdykker å observere blackout. Sett av tid til pustepause på overflaten mellom hvert dykk. Doble pustetiden i forhold til dykketiden.Spar på muskler og energi når du dykker. Ikke slipp ut luft under dykket. | DykkelederFridykker |
| Undervanns-jakt med harpun | Behandle harpunen med respekt. Dette er et våpen og må behandles deretter.Hold harpunen i en sikker retning enten den er ladd eller ikke.Harpunen skal være sikret i nærheten av andre dykkere.Sett eller legg aldri fra deg en ladd Harpun.Harpunen skal spennes og avspennes i sjøen.Husk at harpunen har stor gjennomslagskraft og kan være dødelig på kort avstand.Det er 18 års aldersgrense på kjøp av harpun. Dersom en er mellom 15 og 18 år, må foreldrene godkjenne kjøpet og ta ansvar for oppbevaring. Ved bruk i klubbsammenheng skal det foreligge samtykke fra foresatte. Som godt trent UV-jeger, bør du sette en grense på maks 20m ved UV-jakt og skjellplukking, kombinert med maks 90 sek. dykketid. Da minsker du faren for gruntvanns-besvimelse (SWB) radikalt. | Dykker |
| Dykking inn i vrak | Ved dykking inn i vrak kreves god planlegging og et høyt erfaringsnivå. | SikkerhetslederDykkelederDykker |
| Dykking med for lite droppbar vekt | Ved dykking i fritt vann skal dykkeren alltid ha nok droppbar vekt til å oppnå positiv oppdrift på største dyp. Ved fritt vann menes dykking der det ikke er hindringer til overflaten som begrenser muligheten for fri oppstigning. Dekompresjonsdykking anses ikke som dykking i fritt vann. | DykkerDykkeleder |
| Forurensning og feil i luftfylleanlegg | Materialforvalter blir kontaktet når 12 timers brukstid er oppnådd på vår bærbare kompressor. På dette tidspunkt skal luftprøve av pustegassen utføres. Resultatet av denne gir forutsetning for videre bruk opp til 18 timer. Etter 18 timers brukstid skal service utføres før ytterligere fylling kan foretas. Luftefylleanlegg bør kun brukes av personell med opplæring på aktuelt luftfylleanlegg.Følg alltid brukerveiledningen fra kompressorprodusenten. Det er laget en egen brukerveiledning for fylling på kompressoren i loggen. Alle flasker skal kontrolleres for godkjent trykktesting før fylling.Testing av luftkvalitet: Det vises til Forskrift om kontroll, merking og fylling av trykkluftflasker til dykking og åndedrettsvern:“Kapittel 7. Fyllingsanleggets luftkvalitet.§ 20. Trykkluft fra fyllingsanlegget skal være mest mulig fri for forurensninger og a) luften skal være fri for lukt og smak b) nedenstående verdier skal ikke overskrides: - 10 ppm (11 mg/m3) karbonmonoksid (CO) - 500 ppm (900 mg/m3) karbondioksid (CO2) - 1 mg/m3 olje c) vanninnholdet i luften skal ikke overskride: - 50 mg/m3 for flasker med fyllingstrykk 200 bar - 30 mg/m3 for flasker med fyllingstrykk 300 bar d) O2-innholdet skal være 21,0 % +/- 0,5 %. Pusteluften fra fyllingsanlegget skal regelmessig kontrolleres med hensyn til CO, CO2, olje- og vanninnhold av en person som har den nødvendige kunnskap om dette. Kontrollen skal avpasses etter kompressorens konstruksjon og driftsforhold. Resultat fra kontrollen skal føres i kompressorjournalen og underskrives av den som har foretatt kontrollen, jf. § 23.”Kontroll skal utføres regelmessig eller oftere hvis visuell inspeksjon av filteret tyder på at det er nødvendig | MaterialforvalterDykker |

Tiltakene er introdusert ovenfor medlemmene gjennom IK, daglig virksomhet og av dykkeleder.

Klubbens instruktører gjennomgår klubbens og andres rapporter av uønskede forhold/hendelser for å se om risiko-/farebildet er endret.

## Behandling av avvik

Alle ulykker, uhell og hendelser som kunne utviklet seg til uhell skal rapporteres til leder og sikkerhetsleder.

Sikkerhetsleder og kursansvarlig skal sammen vurdere om hendelsen gir grunnlag for å forandre instrukser eller praksis ved gjennomføring av kurs. Rapporteres og sendes videre til NDF.

# Norm handlingsplan

* Dykkeleder, stedfortreder og beredskapsdykker skal være oppnevnt før dykking startes.

|  |
| --- |
|  |
| **DYKKELEDER LEDER REDNINGSARBEIDET** |
| ALL annen virksomhet skal opphøre og samtlige skal stille seg til dykkeleders disposisjon. Kun de som har oppgaver/tildeles oppgaver skal oppholde seg på selve ulykkesstedet. ALLE dykkere SKAL opp til overflaten (oppkallingssignal), blåse opp egen vest og ta seg til land/fartøy. Dersom mulig, markér ulykkessted med lodd og fender/blåse.  |
| **VARSLING AV HJELPEAPPARATET IVERKSETTES** |
| På dykkeleders ordre. (Se alarmplan. Vanligvis journalførers oppgave). Livreddende og skadebegrensende tiltak iverksettes. Transport vurderes i samarbeid med og avtales med AMK:* Avtal og klargjør møteplass for ambulanse.
* Avtal og marker Helikopterlandingsplass, eksempelvis med røyk ("day and night flare").
* Avtal og iverksett egenevakuering dersom mest hensiktsmessig ( Båt, bil..)
* Pasientens dykkejournal, dybdemåler, ur, dykkecomputer og evnt. Legeskjema skal følge med til behandlingsstedet.
* Dykkeleder og eventuelt pardykker skal følge pasienten.
 |
| **DYKKELEDERS STEDFORTREDER OVERTAR ANSVARET PÅ DYKKESTEDET** |
| All videre dykking innstilles. Pasientens dykkerutstyr samles sammen og oppbevares urørt, lufttrykk på flasken(e) noteres, kranen(e) stenges (antall turn noteres). Pusteventil skal forbli montert på flaskesettet. Ta bilder av utstyret for dokumentasjon av montering og tilstandDersom det er ulykke med personskade skal ingen uttale seg til massemedia før politiet har foretatt nødvendige avhør. Massemedia skal bes om å henvende seg til politiet eller Leder. |

## Norm alarmplan

#### VARSLING IVERKSETTES PÅ DYKKELEDERS ORDRE

#### VARSLE AMK PÅ TLF 113

#### DØGNVAKT DYKKELEGE ULEVÅL SYKEHUS: 22932241

#### DØGNVAKT DYKKELEGE HAUKELAND SYKEHUS: 55361700

#### GI TYDELIG BESKJED OM DYKKERULYKKE

AMK-sentralene har spesifikke prosedyrer som beskriver videre oppfølgning.

#### GI BESKJED OM

* HVEM som ringer
* ANTALL skadde
* HVEM som er forulykket
* HVOR ulykke har skjedd.
* HVA som har skjedd
* TYPE Skader
* Pasientens tilstand: Våken/klar, bevisstløs, puster / puster ikke
* TILTAK hva er gjort, hva har virket, hva har ikke virket.

Rapporter kort, i stikkordsform. VIKTIG å gjøre seg forstått

#### AVTAL EVAKUERINGSPLAN

* Hvor er det enklest å komme frem med ambulanse?
* Behov for helikopter?
* Mulig landingsplass
* Behov for båt/ redningsskøyte?
* Mulighet for egen evakuering?
* Avtal eventuelt møtested ved egen evakuering

## Akuttbehandling

## SYMPTOMER PÅ TRYKKFALLSYKE

Symptomer ved trykkfallsjuke er så varierte og så mange at det blir for omfattande å liste opp alle, de vanligste er:

* Trøtthet (unormalt mye)
* Hodepine
* Nummenhet, prikkinger, stikkinger i ben eller armer
* Kraftsvekkelse i ben eller armer
* Svimmelhet
* Leddsmerter (typisk store ledd, vanligvis bare på eine sida, blir ikke forsterket av bevegelse, smerteavlasting ved å holde leddet i halvt bøya stilling)
* Hudkløe, eventuelt med utslett

Vær oppmerksom på at lista på ingen måte er fullstendig. Særlig kan trykkfallsyke som rammer nervesystemet (ryggmarg og hjerne) gi en rekke andre symptomer i i tilegg. **Hovudregelen er: Er du i tvil, så er det ingen tvil - kontakt lege og iverksett O2-terapi!**

(Haukeland Universitetssykehus)

|  |
| --- |
| **BEHANDLING AV FORLUKYKKET DYKKER** |
| **GI 100% OKSYGEN KONTINUERLIG** |
| Pasienter som puster selv bør få oksygen på «demand-system» (same type pusteregulator som brukes av dykkere) om det er tilgjengelig. Nest beste alternativ er tettsittende maske med reservoar (liten pose tilknyttet masken). Alternativt gi 12-15 l/min på maske uten reservoar. Unngå å avbryte oksygenbehandlingen. |
| **LEGG PASIENTEN I BEHANGELIG LEIE** |
| Tidligere mente man at det var gunstig å plassere pasienter med trykkfallsyke og cerebral gassemboli med hodet lavt og beina høyt. Senere forsking har ikke kunne støtte dette, men tyder forverring av hjerneødem ved slikt leie.Pasienter med svimmelhet og mulig skade av det indre øret bør plasseres halvt sittende. La pasienten få ro! |
| **GI DRIKKE** |
| Fysiologiske effekter av immersjon gjør at dykkere blir dehydrerte. Dehydrering hemmer mikrosirkulasjonen og utvasking av gass. Våkne/ikke bevissthetspåvirkede pasienter bør tilføres rikelig klar drikke.Unngå kaffe, te og alkohol. Bevissthetspåvirkede pasienter blir gitt krystalloider (Ringer, NaCl) til god urinproduksjon er etablert. |
| **IKKE GI MEDISINER** |

Settes også inn: Oversikt O2-terapi

|  |
| --- |
| **REDNINGSPLAN** |
| **FORULYKKET DYKKER PÅ OVERFLATEN SOM ER VED BEVISSTHET** |
| Vent med å berøre dykkeren til du har vurdert hans eller hennes tilstand. Har dykkeren panikk? Vurder din egen sikkerhet før du nærmer deg den forulykkede.Snakk rolig gi klare ordre, for eksempel om å blåse opp vesten, stenge draktventil. Du bør nærme deg dykkeren bakfra, og med utstyr som gir deg flytehjelp og sikrer avstand til den forulykkede. Hjelp dykkeren med å droppe vekter.Fjern masken.Prøv å roe ned situasjonen når positiv oppdrift er sikret.Be den forulykkede om å forsøke å svømme til land, eller båten selv.Iverksett ilandføring hvis nødvendig. |
| **BEVISSTLØS DYKKER PÅ OVERFLATEN** |
| Sikre oppdriftDump vekterEtabler frie luftveierFør dykkeren til landIverksett hjerte –lungeredning |
| **BEVISST DYKKER UNDER VANN** |
| Donèr gass etter aktuell prosedyre umiddelbart ved luftkutt hos meddykkerVær forsiktig hvis dykkeren har panikkSørg for positiv oppdrift, dropp vekter om nødvendigHjelp meddykker rolig til overflatenAvbryt dykk og iverksett bailoutprosedyre/deko dersom aktueltBehold kroppskontakt og eller øyekontakt Forsøk å roe ned situasjon, forebygg panikk og ytterligere komplikasjoner |
| **BEVISSTLØS DYKKER UNDER VANN** |
| Sørg for oppdrift og dropp eventuelt vekterHjelp den forulykkede opp til overflaten hvis muligPass på at luft slipper ut av munnen.Sikre frie luftveier på overflatenDen forulykkede føres til land eller båt. Hjerte lunge redning iverksettes (Meistad, 2009) |

## Videre håndtering av ulykke på ulykkesstedet

* Del opp gruppen, slik at bare de som behøves i den akutte redningsinnsatsen er til stede
* Få noen til å ta hånd om de som ikke er forulykket, eller involvert i redningsarbeidet
* Få noen til å holde publikum og uvedkommende unna ulykkesstedet
* Led og støtt de som deltar i redningsarbeidet og de som støtter andre.
* Sørg for at samtlige er informert om hendelsen, og har den sammen forståelsen av informasjonen før de reiser hjem.
* La alle få dele egen opplevelse dersom de ønsker, men ikke gjennomfør avhør, eller egen ettforskning.
* Se til at alle kommer seg hjem og er ivaretatt

## Etter ulykken

* Informer sikkerhetsleder i egen klubb
* Sikkerhetsleder støtter dykkerleder i videre etterarbeid, eller overtar dersom det ønskes.
* Varsle NDF v/ Ulykkeskommisjonen
* Fyll ut ulykkesrapport som sendes NDF via egen sikkerhetsleder.
* Støtt de innblandede i etterkant av ulykken
* Ordne med kontaktinformasjon til alle som var tilstede på ulykkesstedet, også ikke-dykkere.
* Ta kontakt med kriseteam i hjemkommune, slik at de kan støtte etterlatte og pårørende.
* Støtt de som deltok i redningsarbeidet.
* Gi etterreaksjonene tid og tålmodighet, støtt de som trenger det så lenge de trenger det
* Inviter alle involverte til å møtes igjen noen dager etter ulykken
* Inviter til medlemsmøte i klubben, del informasjon, tanker, reaksjoner og følelser med hele miljøet.
* Sørg for at noen i styret er tilgjengelig for de som trenger det.
* Ikke gå videre med personlig og sensitiv informasjon i etterkant av debrief

## Krisekommunikasjon

* ALL kommunikasjon med media skal gå via politiet.
* IKKE ta kontakt med etterlatte/pårørende før det er bekreftet at de har vært i kontakt med kommunalt kriseteam, eller annet profesjonelt apparat
* Dykkeleder og/eller sikkerhetsleder kommuniserer med politiet
* De involverte skal ikke uttale seg i massemedia, eller på sosiale medier.
* Ikke ta bilder fra ulykkesstedet, ikke legge ut bilder av involverte på sosiale medier
* Videre kommunikasjon til massemedia styres av Dykkerforbundet.

### **Dersom du får henvendelse fra media:**

* Ikke gi ut navn eller personopplysninger på de involverte
* Erkjenn det åpenbare og det negative
* Vær ærlig
* Ikke spekuler, bare bekreft fakta.
* Ok å bekrefte hendelse, de vet det fra før likevel.
* eHHenvis til politiet for mer informasjon

# Utstyr

## Båter

### Sjekkliste for Hårek

* Flytemidler til alle som befinner seg i båten skal alltid være med.
* Reservekannene og drivstofftank skal alltid fylles opp etter hver tur. Nivå på oljetank skal sjekkes før hver tur.
* Alternative fremdriftmiddel (årer) skal ligge i båten.
* Dregg, bøtte/øse, tau og båtshake skal være i båten.
* Sjekk girolje (en gang i året)
* Brannslukningapparat skal alltid være i båten, (apparatet sjekkes en gang i året).
* Sjekk giveren til ekkoloddet
* Brukes kun ved organiserte klubbturer og spontanturer, og bringes tilbake så fort som mulig etter endt tur.
* Motoren skal på service hver høst

### Sjekkliste Alufish

* Flytemidler til alle som befinner seg i båten skal alltid være med.
* Reservekanna og drivstofftank skal alltid fylles opp etter hver tur. Skal ikke blandes med olje, men se alltid til at det er olje på separat oljetank. Liten rød lampe skal alltid lyse når du starter motoren, og slukke når den går.
* Alternative fremdriftmiddel (årer)
* Dregg, tau, bøtte/øse og båtshake skal være i båten
* Sjekk girolje (en gang i året)
* Kan disponeres fritt blant EDKs medlemmer

## Kompressor

Klubbens medlemmer kan fylle luft selv, med den forutsetning at de har gått kurs i bruk av kompressor, og innehar et såkalt fyllebevis. Vedlikehold og drift av kompressor er Eidsvoll Brannvesens ansvar. Klubben er ansvarlig for å rapportere om kompressorens avvik. Alle flasker som blir fylt skal journalføre i ei journalbok som befinner seg ved kompressoren. Alle flasker som fylles skal være godkjent, dette er ansvaret til den som fyller.

# Prosedyrer ved prøvedykking

Følge NDF sin norm for prøvedykking. Søke fritak for helsesjekk for dem som skal prøvedykke *hvert år,* denne søknaden sendes til DIREKTORATET FOR BRANN OG ELSIKKERHET.

**Opplæring i klubbregi**

Klubben bruker C.M.A.S sitt kurskonsept i Norge, og følger NDF`s normer og regler. Følger NDF`s kursmanual som er utgitt av teknisk komite.

**Materiell**

1. NDF`s kursmanual
2. Forskrifter til arbeidsmiljøloven fastsatt av direktoratet for arbeidstilsynet.

# Svømmehallansvarlig

Svømmehallansvarlig skal ha gjennomgått livredningskurs og være godkjent livredder.

Ved svømmeaktiviteter skal det være to personer, minimum én over 18 år og med livreddergodkjening.

Alarmplan for Eidsvoll svømmehall skal følges.

# Logger og skjemaer

Logg for kompressor

Logg for O2-terapiutstyr

Logg for vedlikehold av båt

Logg for vedlikehold av hengere

Dykkejournal